laion/Wikipedia-Exotic huggingface dataset:
პაულ დილსი

პაულ დილსი (გერმ. Paul Diels; დაბადებით Paul Cäsar Oskar Gottlieb Diels პაულ ცეზარ ოსკარ გოტლიბ დილსი) (დ. 28 დეკემბერი, 1882, ბერლინი — გ. 19 თებერვალი, 1963, მიუნხენი) — გერმანელი ენათმეცნიერი და სლავისტი. პაულ დილსი იყო ფილოლოგის ჰერმან დილსის უმცროსი ვაჟიშვილი. პაულ დილსი სწავლობდა ბერლინისა და ვენის უნივერსიტეტებში. 1906 წელს მან დისერტაცია დაიცვა ბერლინის ფრიდრიხ ვილჰელმის სახელობის უნივერსიტეტში თემაზე „ზმნის ადგილი ძველ ზემოგერმანულ პროზაში“ და მიენიჭა ფილოსოფიის დოქტორის წოდება. 1909 წელს იგი ბერლინში ინდოგერმანული ენათმეცნიერების პრივატდოცენტი გახდა. მოგვიანებით დილსი პრაღის გერმანული უნივერსიტეტის პროფესორი გახდა, 1911 წელს ბრესლაუს (ვროცლავი) უნივერსიტეტის პროფესორის ხდება. 1947-დან 1952 წლამდე იგი ასწავლიდა მიუნხენის უნივერსიტეტში. 1944 წლამდე დილსი ბავარიის მეცნიერებათა აკადემიის კორესპონდენტი იყო, ხოლო 1947 წლიდან კი ნამდვილი წევრი. პაულ დილსი აქვეყნებდა შრომებს ინდოგერმანისტიკაში, გერმანულ და სლავურ ფილოლოგიაში, რომელთა შორისაა ორი ტომი ძველი საეკლესიო სლავური ენის გრამატიკაში. შრომების ქართული თარგმანები არ არსებობს, მაგრამ სია მოცემულია ლიტერატურის ქართული თარგმანშიაც. Die Slawen. Leipzig 1920. სლავები. ლაიფციგი 1920. Zur slavischen und germanischen Formenbildung: Vorgetragen am 2. Juli 1948. München 1949. სლავური და გერმანული ფორმათქმნადობა: მოხსენების სახით 1948 წლის 2 ივლისს. მიუნხენი 1949. Aus der Geschichte der lateinischen Schrift bei den Südslaven. München 1951. სამხრეთელი სლავების ლათინური ანბანის ისტორიიდან. მიუნხენი 1951. Die slavischen Völker. Mit einer Literaturübersicht von Alexander Adamczyk. Wiesbaden 1963. სლავი ხალხები. ალექსანდერ ადამჩიკის მიერ დართული ლიტერატურითურთ. ვისბადენი 1963. Altkirchenslavische Grammatik: I. Teil: Grammatik, II. Teil: Ausgewählte Texte und Wörterbuch. Heidelberg 1963(2). ძველი საეკლესიო სლავური გრამატიკა. I ნაწილი: გრამატიკა, II ნაწილი: რჩეული ტექსტები და ლექსიკონი. ჰაიდელბერგი 1963 (2). Große Bayerische Biographische Enzyklopädie. Herausgegeben von Hans-Michael Körner unter Mitarbeit von Bruno Jahn. Band 1 A-G, K. G. Saur, München 2005, ISBN 3-598-11460-5 ↑ 1.0 1.1 1.2 1.3 1.4 Deutsche Nationalbibliothek Record #118678299 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ https://dieweddigens.jimdofree.com/zweig-diels/
ჯულიუს ნიერერე

ჯულიუს ნიერერე (სუაჰ. Julius Kambarage Nyerere; დ. 13 აპრილი, 1922, ბუტიამა, ტანზანია — გ. 14 ოქტომბერი, 1999, ლონდონი, გაერთიანებული სამეფო) — აფრიკის დეკოლონიზაციის პერიოდის პოლიტიკური მოღვაწე, ტანზანიის პირველი პრეზიდენტი 1964–1985 წლებში. 1961–1962 წლებში პრემიერ-მინისტრი, ხოლო 1962–1964 წლებში ტანგანიიკის პრეზიდენტი. აფრიკული სოციალიზმის ერთ-ერთი თეორეტიკოსი. Nyerere's remarks on Ali Hassan Mwinyi Corrupt practices Infed.org article on Nyerere and his views on education in Tanzania Jerry Atkin's Nyerere tribute, from InMotion Magazine
სუკრე (მრავალმნიშვნელოვანი)

სუკრე შეიძლება ნიშნავდეს: სუკრე — ბოლივიის დედაქალაქი სუკრე (დეპარტამენტი) — დეპარტამენტი კოლუმბიაში სუკრე (პროვინცია) — აიაკუჩოს რეგიონის პროვინცია პერუში სუკრე (შტატი) — შტატი ვენესუელაში
იეტი

იეტი ანუ თოვლის კაცი, ასევე კანჩენჯანგის დემონი — ამ სახელით ცნობილია ჰიმალაიში მცხოვრები ორ ფეხზე მოსიარულე ბალნიანი მითური არსება, რომელიც ევროპაში ძირითადად ცნობილია თოვლში დატოვებული ნაკვალევის ფოტოებით. ადგილობრივი შერპას ტომის ენაზე იეტი ნიშნავს კლდის ცხოველს. როგორც წესი, მას აღწერენ, როგორც ორიდან სამ მეტრამდე სიმაღლის და 200 კილოგრამზე მძიმე არსებად, რომლის ნაფეხურებიც 43 სანტიმეტრამდე აღწევს. Ann E. Bodie, The Exploding Cow Story: Concerning the History of the Yeti Throughout the Ages, New York: St.Martin's Press,1986 Adam Davies (2014). Manbests: A Personal Investigation (Chapter 3). CFZ Press. ISBN 978-1-909488-21-2.  Loren Coleman and Jerome Clark (1999). Cryptozoology A to Z. Fireside / Simon and Schuster, გვ. 23–24, 252–57. ISBN 0-684-85602-6.  Loren Coleman (2002). Tom Slick: True Life Encounters in Cryptozoology (revised edition of Tom Slick and the Search for the Yeti, 1989) (Chapters 3–8). Craven Street Books, გვ. 53–135. ISBN 0-941936-74-0.  Chronologie angeblicher Sichtungen დაარქივებული 2012-05-10 საიტზე Wayback Machine. (გერმანული) Abominable Snowman დაარქივებული 2007-03-17 საიტზე Wayback Machine. (ინგლისური)
ინდონეზიური ვიკიპედია

ინდონეზიური ვიკიპედია (ინდონ. Wikipedia bahasa Indonesia) — ვიკიპედიის განყოფილება ინდონეზიურ ენაზე. თავისუფალი ღია ინტერნეტ ენციკლოპედია. სწრაფმზარდი ვიკიპედიაა. აზიურ ენებზე არსებულ ვიკიპედიებს შორის ამ თვალსაზრისით მე-5 ადგილზეა და ჩამორჩება მხოლოდ იაპონურ, ჩინურ, კორეულ და თურქულ ვიკიპედიებს. პირველი სტატია დაიწერა 2003 წლის 30 მაისს, ხოლო მთავარი გვერდი გამოჩნდა დაახლოებით ნახევარი წლის შემდეგ, კერძოდ 2003 წლის 29 ნოემბერს. 2005 წლის 31 მაისისთვის ინდონეზიური ვიკიპედია შეიცავდა 10 ათასს სტატიას, ხოლო სტატიების 100 ათასიან ზღვარს მიაღწია 2009 წლის თებერვალში. 2008 წლის აგვისტოში ჟურნალ CHIP-ის ინდონეზიურმა ვერსიამ გაავრცელა უფასო DVD დისკი, სადაც წარმოდგენილი იყო ილუსტრაციის გარეშე არსებული 80 ათასი სტატია. აღნიშნულ გამოცემაში ზოგადად გაშუქებულია ვიკიპედიის ისტორია, მათ შორის ინდონეზიურენოვანი განყოფილების, აგრეთვე მასთან დაკავშირებული ვიკიმედიის და სხვ. საკითხები. 2004 წელს ჟურნალმა „Tempo“-მ მოათავსა ჩანაწერი ინდონეზიური ვიკიპედიის შესახებ. 2011 წლის 26 დეკემბრის მდგომარეობით ინდონეზიურ ვიკიპედიაში არსებობდა 180 ათასი სტატია, ხოლო 2012 წლის მარტს სტატიების რაოდენობამ მიაღწია 200 ათასს. ინდონეზიურ ვიკიპედიას ჰყავს 16 ადმინისტრატორი. აქტიურ მომხმარებელთა რიცხვი 1700-მდეა. დარეგისტრირებულია დაახლოებით 320 ათასი ადამიანი. 1,000 სტატია – 2004 წლის 16 მარტი 10,000 სტატია – 2005 წლის 31 მაისი 50,000 სტატია – 2007 წლის 1 თებერვალი 100,000 სტატია – 2009 წლის 21 თებერვალი 180,000 სტატია – 2011 წლის 26 დეკემბერი 200,000 სტატია – 2012 წლის 27 მარტი ინდონეზიური ვიკიპედია (ინდონეზიური) ინდონეზიური ვიკიპედია – მობილური ვერსია (ინდონეზიური) ↑ (ინდონეზიური) Electron History Page in Bahasa Indonesia ↑ (ინდონეზიური) Tokoh Indonesia: Revo AGS: Indonesian Wikipedia Contributor დაარქივებული 2007-10-10 საიტზე Wayback Machine. ↑ (ინდონეზიური) Wikipedia Bahasa Indonesia Main Page history ვიკიპედია შეიცავს განყოფილებას ინდონეზიურ ენაზე Wikipedia bahasa Indonesia
სოხუმის სამხედრო გზა

სოხუმის სამხედრო გზა — აფხაზეთის კავკასიონის მთავარ ქედზე ქლუხორის უღელტეხილით (2782 მ) გამავალი გზის ისტორიული სახელწოდება. სოხუმს (საქართველო, აფხაზეთის ავტონომიური რესპუბლიკა) აკავშირებს ქალაქ ჩერკესკთან (რუსეთი, ყარაჩაი-ჩერქეზეთი). სიგრძე 274 კმ. იწყება სოხუმ-თბილისის გზატკეცილიდან სოფელ მაჭარასთან, მდინარეების მაჭარისა და ჯამპალის ხეობებით გადის მდინარე კოდორის მარჯვენა სანაპიროზე, მიყვება 50 კილომეტრზე, გადაჰკვეთს მდინარე კოდორს სოფელ მარცხენა გენწვიშთან და აუყვება მდინარეების გვანდრისა და კლიჩის ხეობებს ქლუხორის უღელტეხილამდე. ჩრდილოეთით გზა დომბაის ველზე გადადის, გაივლის კურორტ თებერდას და მდინარე თებერდის ხეობის გაყოლებით ქალაქ ჩერკესკთან მთავრდება. პირველი დასახლებული პუნქტი ქლუხორის უღელტეხილის შემდეგ აფხაზეთის მხრიდან არის სოფელი აჟარა. ყარაჩაი-ჩერქეზეთის მხარეზე არსებული გზის დიდი ნაწილი ასფალტირებულია. გონაჩხირის ხეობასთან ასფალტირებული გზა მთავრდება. აფხაზეთის ავტონომიური რესპუბლიკის მხარე ნაკლებად არის ასფალტირებული. ქლუხორის უღელტეხილი (2782 მ) წარმოადგენს სოხუმის სამხედრო გზის ყველაზე მაღალ პუნქტს. გასული საუკუნის შუა წლებში მოუვლელობის გამო გზატკეცილი თანდათანობით დაინგრა და ბოლოს ავტოტრანსპორტისათვის გაუვალი გახდა. 1960-იანი წლებიდან სოხუმის სამხედრო გზა სამხრეთიდან მხოლოდ სოფელ ომარიშარის ზემოთ ტურისტულ ბაზამდე – ეგრეთ წოდებულ „სამხრეთის თავშესაფრამდე“ (რუს. „Южный приют“) და ჩრდილოეთიდან – ეგრეთ წოდებული „ჩრდილოეთის თავშესაფრამდე“ (რუს. „Северный приют“) მოქმედებდა. საავტომობილო მოძრაობა განვითარებული არ არის. სატრანსპორტო კავშირი დამოკიდებულია გარემო პირობებზე. ზამთარში ხშირია თოვლზვავები. ქართულ-აფხაზური შეიარაღებული კონფლიქტის შემდეგ პირდაპირი გამჭოლი გზით მოძრაობა ჩაიკეტა. 2009 წელს გზის აღდგენის შესახებ ინიციატივით გამოვიდა სერგეი ბაგაფში და ბორის ებზეევი. სოხუმის სამხედრო გზის მიდამოებში ბევრი მინერალური წყაროა. მთიან რეგიონში გამოხატულია ლანდშაფტური ზონები: მთა-ტყის, სუბალპური, ალპური, სუბნივალური და ნივალური. გზაზე მრავალრიცხოვანი არქეოლოგიური, ისტორიული, რევოლუციური, ეთნოგრაფიული, არქიტექტურული ძეგლები და დიდ სამამულო ომთან დაკავშირებული ადგილებია. მდინარეების გვანდრისა და კლიჩის შეერთების ადგილას დადგმულია კავკასიონის დამცველ საბჭოთა მეომართა მემორიალი. სოხუმის სამხედრო გზაზე გადის საკავშირო ტურისტული მარშრუტი. უღელტეხილი იკეტება სექტემბრის მესამე დეკადიდან ივნისის მეორე დეკადამდე. საქართველოს სამხედრო გზა ოსეთის სამხედრო გზა ქართული საბჭოთა ენციკლოპედია, ტ. 9, თბ., 1985. — გვ. 505. ↑ 1.0 1.1 1.2 ლაშხია შ., ქართული საბჭოთა ენციკლოპედია, ტ. 9, თბ., 1985. — გვ. 505. ↑ სოხუმის სამხედრო გზის გასწვრივ (რუსული) ↑ ყარაჩაი-ჩერქეზეთისა და აფხაზეთის მმართველები გეგმავენ სოხუმის სამხედრო გზის აღდგენას (რუსული)
ჯამპალი

ჯამპალი — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. მდინარე ამტყელის მარცხენა შენაკადი. სიგრძე 21,4 კმ, აუზის ფართობი 163 კმ². სათავე აქვს აფხაზეთის ქედის სამხრეთ კალთაზე, ზღვის დონიდან 2385 მ სიმაღლეზე. საზრდოობს თოვლის, წვიმისა და მიწისქვეშა წყლით. გაზაფხულზე იცის წყალდიდობა, ზაფხულსა და ზამთარში — წყალმცირობა, შემოდგომაზე — წყალმოვარდნები. წყლის საშუალო წლიური ხარჯი შესართავთან 11,5 მ³/წმ. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 535. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 139.
ჰერმენევტიკა

ჰერმენევტიკა (ბერძნ. – განმარტება, თარგმნა, გამოთქმა) — ერთ-ერთი უძველესი, ტრადიციული და უნივერსალური თეორია ტექსტის ინტერპრეტაციისა და გაგების მიხედვით. ჰერმენევტიკა უძველეს დროში ჩამოყალიბდა, როგორც ხერხი და საშუალება ბნელმეტყველებისა და მრავალმნიშვნელოვანი სიმბოლოების განმარტებისთვის. ძველი ბერძენი ფილოსოფოსები და ფილოლოგები, განსაკუთრებით ნეოპლატონიკოსები, ჰერმენევტიკის საშუალებით ახდენდნენ ძველი პოეტების, უპირველეს ყოვლისა ჰომეროსის ნაწარმოებების ინტერპრეტაციას. შუა საუკუნეებში მას ბიბლიის განმარტებისთვისაც იყენებდნენ. კლასიკური ხანა ჰერმენევტიკის ისტორიაში დაკავშირებულია გერმანელი ფილოსოფოსის, ვილჰელმ დილთაის, სახელთან, ხოლო ჰერმენევტიკის განვითარების შემდეგი მნიშვნელოვანი ეტაპი იყო გადამერის მოღვაწეობა. გადამერის თეორიის თანახმად, ტექსტის აზრობრივი პროცენტი ბევრად უფრო მეტია, ვიდრე ის, რაც მის შემოქმედს ჰქონდა ჩაფიქრებული. გადამერი, თვლის, რომ არ შეიძლება გავიგოთ ნაწარმოები, როგორც მხოლოდ თავისთავადი, შემოქმედებითი საქმიანობის ერთეული პროდუქტი, რადგან ხელოვნების ნებისმიერი ნიმუში კულტურული გამოცდილების მატერიალური ობიექტივიცაა. Peirce, C.S. (c. 1903), "Logical Tracts, No. 2", in Collected Papers, CP 4.418–509. Eprint დაარქივებული 2006-05-09 საიტზე Wayback Machine. . Khan, Ali, "The Hermeneutics of Sexual Order". Eprint. Mantzavinos, C. "Naturalistic Hermeneutics", Cambridge University Press ISBN 978-0-521-84812-1 Masson, Scott. "The Hermeneutic Circle" ISBN 978-0-7546-3503-1 Law and Hermeneutics in Rabbinic Jurisprudence: A Maimonidean Perspective დაარქივებული 2008-07-20 საიტზე Wayback Machine. Abductive Inference and Literary Theory – Pragmatism, Hermeneutics and Semiotics დაარქივებული 2013-06-04 საიტზე Wayback Machine. Objective Hermeneutics Bibliographic Database[მკვდარი ბმული]
ცოდნა

ცოდნა – 1). საზოგადოებრივ-ისტორიული პრაქტიკით შემოწმებული და ლოგიკურად დადასტურებული სინამდვილის ჭეშმარიტი, ადეკვატური ასახვა ადამიანის ცნობიერებაში წარმოდგენების ცნებების, მსჯელობებისა და თეორიების სახით. იგი ობიექტური უნდა იყოს განსხვავებით რწმენისაგან, რომელიც გამოხატავს ადამიანის სუბიექტურ დარწმუნებულობას. განასხვავებენ არამეცნიერულ და მეცნიერულ ცოდნებს. არამეცნიერული ცოდნა წარმოადგენს ისეთ ცოდნას, რომელიც არ არის დაფუძნებული მეცნიერული მეთოდებით. აქ გამოიყოფა ორი სახე – მეცნიერებამდელი და მეცნიერულის საპირისპირო ცოდნები. მეცნიერებამდელია ისეთი ცოდნა, რომელიც ადამიანს მოპოვებული აქვს ყოველდღიური გამოცდილების საფუძველზე და ემყარება საღი აზრის თვალსაჩინოებას. მეცნიერულის საპირისპირო ცოდნა არ ემყარება მეცნიერულ მეთოდებს და მისი შემოწმება ობიექტური მეთოდებით პრინციპულად გამორიცხულია. იგი არის არა ნამდვილი, არამედ მოჩვენებითი ცოდნა. მეცნიერულია ცოდნა, რომელიც მეცნიერული მეთოდებით მიიღება და ობიექტურ შემოწმებადობას ექვემდებარება. მისი დაფუძნება ემყარება ცდას ან ლოგიკურ მტკიცებას, შესაბამისად გვაქვს ცდისეული ან თეორიული ცოდნა. 2). ცოდნა წარმოადგენს ადამიანის მიერ შეძენილ და გამომუშავებულ ისეთ უნარს, რომლის მეშვეობით, შესაძლებელია შეიქმნას ახალი საჭირო ინფორმაცია, ან უკვე ცნობილი ინფორმაციიდან ისეთი ახალი მატერიალური, მომსახურეობითი, ან ინტელექტუალური პროდუქტი, რომელზეც არის ან შესაძლებელია გაჩნდეს მოთხოვნილება, ანუ მატერიალიზდეს ნებისმიერი სახის/კატეგორიის საჭიროებაში (არამატერიალურ, მატერიალური, მორალურ თუ  სოციალურ ღირებულებაში). 3). ენის საშუალებით ფიქსირებული (ზეპირი თუ წერილობითი ფორმით) ცოდნა თაობიდან თაობას გადაეცემა ორი გზით: სტიქიურად (პრაქტიკული ამოცანების გადაწყვეტის დროს) და ორგანიზებული სწავლების საშუალებით. ცოდნის ათვისებაში რამდენიმე საფეხური არსებობს: ყველაზე დაბალი, მეორე საფეხური, მაღალი საფეხური. შემეცნების თეორია ↑ 1.0 1.1 1.2 1.3 ქართული საბჭოთა ენციკლოპედია, ტ. 11, თბ., 1987. — გვ. 240. ↑ თემურ მაისურაძე, უპირატესობის მართვა, გამომცემლობა ნეკერი, თბილისი 2016, გვ 102. ISBN – 978-9941-457-34-0.
კაასაპა

კაასაპა (ესპ. Caazapá) — ქალაქი პარაგვაიში, კაასაპის დეპარტამენტის დედაქალაქი. 1607 წელს დააარსა მღვდელმა ლუის დე ბოლანიოსმა. სახელი კაასაპა მომდინარეობს გუარანის ენიდან და ნიშნავს „ტყის შემდეგ“, რადგან ადგილობრივებს სწამდათ, რომ ტყის იქით, ლუის დე ბოლანიოსის თანდასწრებით, ღმერთმა მიწიდან წყალი ამოადინა. 1989 წელს, პრეზიდენტ ანდრეს როდრიგესის მთავრობამ ქალაქი კაასაპა კაასაპის დეპარტამენტის ახალ დედაქალაქად გამოაცხადა. კაასაპა მნიშვნელოვანი საგანმანათლებლო და ინდუსტრიული ცენტრია. აწარმოებენ თაფლს, სახამებელსა და შაქარს. 2008 წლის მონაცემებით, ქალაქის მოსახლეობა 23 996 ადამიანს შეადგენს. პარაგვაის ქალაქების სია Coordenadas Geográficas e Imágenes Satelitales: Caazapá Secretaria Nacional de Turismo დაარქივებული 2015-05-20 საიტზე Wayback Machine. Dirección General de Estadísticas, Encuestas y Censos Asociación Bibliteca Virtual del Paraguay დაარქივებული 2012-03-30 საიტზე Wayback Machine. ↑ https://codigopostal.paraguay.gov.py/
სალტო-დელ-გუაირა

სალტო-დელ-გუაირა (ესპ. Salto del Guairá) — ქალაქი პარაგვაიში, კანინდეიუს დეპარტამენტის დედაქალაქი. მდებარეობს ქალაქ სიუდად-დელ-ესტედან 200 კმ-ით ჩრდილოეთით. სალტო-დელ-გუაირა ესპანურად გუაირის ჩანჩქერს ნიშნავს. ქალაქი მდებარეობს აღმოსავლეთ პარაგვაიში, ბრაზილიის საზღვართან. მიმდებარე არეალი სასოფლო-სამეურნეო პროდუქციის უმსხვილესი ექსპორტიორია ბრაზილიაში. მოჰყავთ დიდი რაოდენობით სოია, შაქრის ლერწამი, სიმინდი, ხორბალი და ბამბა. სალტო-დელ-გუაირა 1959 წლის 3 მარტს კერძო კომპანია „Colonizadora Salto del Guairá SA“-მა დააარსა. 1973 წლის 30 ივლისს შეიქმნა სალტო-დელ-გუაირის რაიონი და მან ქალაქის სტატუსი მიიღო. მიმდებარე არეალის კლიმატი ზომიერი ტენიანობით ხასიათდება. საშუალო წლიური ტემპერატურაა +21 ° C. პარაგვაის ქალაქების სია Webpage of Salto del Guairá დაარქივებული 2011-07-12 საიტზე Wayback Machine. Satellite Map & appoints from Salto del Guairá დაარქივებული 2012-02-22 საიტზე Wayback Machine.
პოლდერი

პოლდერი (ნიდერლ. polder) — სანაპიროს ამოშრობილი და დამუშავებული მიწის მონაკვეთი, რომელიც ჩვეულებრივ განლაგებულია ზღვის დონეზე დაბლა და გარშემო არსებული წყლებისგან დაცულია ნაყარით, ჯებირითა და სხვა ჰიდროტექნიკური ნაგებობებით. პოლდერებში გრუნტის წყლების დონე რეგულირდება დრენაჟული მოწყობილობებით. მათთვის დამახასიათებელია ნიადაგის მაღალი ლამიანი ნოყიერება. ზღვის დონეზე დაბლა მდებარე ნიადაგის აღდგენისათვის წყალი ჯებირის გავლით უნდა იქნას ამოტუმბული. შეიცავს დიდი რაოდენობით მარილს, რის გამოც მცენარულობა მასზე არ ხარობს. მარილების თავიდან ასაცილებლად იყენებენ სადრენაჟო საშუალებებს. პოლდერი ძირითადად გავრცელებულია ჩრდილოეთი ზღვის სანაპიროზე (ნიდერლანდები, დანია, გერმანია, ბელგია), აგრეთვე პოლონეთში, იაპონიაში და აშშ-ის ატლანტური სანაპიროს ზოგიერთ რაიონში. ბანგლადეშში 123 პოლდერია განლაგებული. პოლდერები ნიშანდობლივია ასევე შავი ზღვის უკრაინის სანაპიროსათვის, კერძოდ, კუგურლუისა და კატლაბუხის ტბებისთვის. რუსეთის პოლდერული სავარგულების 80% განლაგებულია კალინინგრადის ოლქის ფარგლებში. უმსხვილესი პოლდერები შეიქმნა ზეიდერზეეს პროექტის ფარგლებში ნიდერლანდებში, სადაც სპეციალურად არის აშენებული მრავალი კაშხალი და ჯებირი, რომლებიც სანაპირო დაბლობს დატბორვისაგან იცავს. პოლდერების ყველაზე კარგი მაგალითია ეისელმერის ტბის სანაპიროზე არსებული პოლდერების სისტემა. საერთო ჯამში ნიდერლანდებში დაახლოებით 3000-მდე პოლდერია. პირველი პოლდერები XI საუკუნეში ააშენეს. ჩაუძირავი და ჩაძირვადი პოლდერები ფართოდ გამოიყენება მსოფლიოს მრავალ ქვეყანაში. ნებისმიერი სახის პოლდერი სასოფლო-სამეურნეო მიწების პროდუქტიულობის ამაღლების ეფექტიანი საშუალებაა. ნიდერლანდებში განასხვავებენ პოლდერების სამ ტიპს: დროგმაკერეი (რომელიც იქმნება ყოფილი ტბის, ყურის ან სხვა მუდმივი წყალსატევის ადგილას), ინდეიკინგი (შექმნილი პერიოდულად დატბორილი ტერიტორიის ადგილას, მაგალითად, მდინარის სალეკ მდელოზე ან ზღვის ფსკერზე, რომელიც შიშვლდება ვატების დროს) და ონტგინინგი (რომელიც ჭაობის ადგილას წარმოიქმნება). ლიტორალი მარშები ეისელმერი შეგიძლიათ იხილოთ მედიაფაილები თემაზე „პოლდერი“ ვიკისაწყობში. პოლდერი — სტატია ენციკლოპედია ბრიტანიკიდან (ინგლისური) პოლდერი — სტატია დიდი რუსული ენციკლოპედიიდან (რუსული) ↑ პოლდერი // დიდი რუსული ენციკლოპედია (რუსული) ↑ Польдеры превращаются в болота (რუსული) ↑ პოლდერი // გეოგრაფიის ენციკლოპედია (რუსული)
კარიერი

კარიერი (ფრანგ. carrière < გვიანდ. ლათ. quarraria, quadraria – ქვის სამტეხლო) — სამთო საწარმო, სადაც საბადოს დამუშავების ღია მეთოდით მოიპოვებენ ნახშირს, მადანს ან არამადნეულ სასარგებლო წიაღისეულს. თანამედროვე კარიერში ყველა სამთო სამუშაო (ქანებისა და სასარგებლო წიაღისეულის ამოღება, ტრანსპორტირება და სხვ.) მექანიზებულია. კარიერიდან იღებენ ქვას, ქვიშას, თიხას და სხვ. კარიერის მთავარი საწარმოო ტექნიკური ელემენტებია საფეხურები, მისადგომები, სპირაჯოები და ბლოკები. ქანებსა და სასარგებლო წიაღისეულს ყოფენ ჰორიზონტალურ შრეებად, შრეებს კი — საფეხურებად. დამუშავებას იწყებენ ზედა საფეხურებიდან; ამოღების პროცესი მიმდინარეობს თანამიმდევრული ზოლების — სპირაჯოების მიხედვით. სანგრევიდან სასარგებლო წიაღისეულის მიწის ზედაპირზე ამოსატანად კარიერში დახრილი კაპიტალური ტრანშეებია გაყვანილი. კარიერიდან ამოაქვთ სხვადასხვა ტიპის ქანები: ქართული საბჭოთა ენციკლოპედია, ტ. 5, თბ., 1980. — გვ. 405. Кулешов Н. А., Анистратов Ю. И., Технология открытых горных работ, М., 1968.
სან-პედრო-დე-იკუამანდიიუ

სან-პედრო-დე-იკუამანდიიუ (ესპ. San Pedro de Ycuamandiyú) — ქალაქი და რაიონი პარაგვაიში, სან-პედროს დეპარტამენტის დედაქალაქი. გაშენებულია მდინარე პარაგვაისგან 25 კმ-ში. 1524 წელს, სან-პედროში ადგილობრივებმა მოკლეს კონკისტადორი ალეჟო გარსია — პირველი ევროპელი, რომელმაც პარაგვაის მიწაზე ფეხი დადგა და მისი გადაკვეთით ინკების იმპერიას მიაღწია. ეს უკანასკნელი სიცოცხლეს უკან დაბრუნებისას გამოასალმეს. ქალაქის ეკონომიკა ძირითადად მეცხოველეობას ეყრდნობა. კლიმატი ტენიანი და წვიმიანია; ტენიანობა 70 — 80%-ს შეადგენს. საშუალო წლიური ტემპერატურაა 23 °C, მაქსიმალური ნიშნული ზაფხულში ფიქსირდება 35 °C. 2008 წლის მონაცემებით, ქალაქის მოსახლეობა 32 918 ადამიანს შეადგენს. პარაგვაის ქალაქების სია SENATUR დაარქივებული 2012-11-12 საიტზე Wayback Machine. World Gazeteer: Paraguay[მკვდარი ბმული] – World-Gazetteer.com ↑ https://www.municipios.gov.py/municipios/
სილამაზე

სილამაზე — ესთეტიკური კატეგორია, რომელიც აღნიშნავს სრულყოფილებას, ობიექტის ასპექტების ჰარმონიულ შეხამებას. დამკვირვებელი ობიექტის მიმართ განიცდის ესთეტიკურ ტკბობას. სილამაზე წარმოადგენს კულტურის უმნიშვნელოვანეს კატეგორიას. მისი აბსოლუტური ხარისხია შესანიშნაობა. ამასთან ერთად, სილამაზე არის ზოგადი და ნაირგვარი გაგება, ხშირ შემთხვევაში ეკლექტიკური. ანტიკურ პერიოდში ცნება სილამაზე წარმოადგენდა ფილოსოფიის აღქმის უმნიშვნელოვანეს ყოფიერებას. ძველი ბერძენი ფილოსოფოსების მიერ სილამაზე აღიქმებოდა არსებითად ობიექტურად და ონტოლოგიური სახით, რომელიც დაკავშირებულია უნივერსუმის სრულყოფილებასთან. სოკრატეს დროს სილამაზე განიხილება არა მხოლოდ ონტოლოგიური გაგებით, არამედ როგორც გონის კატეგორია, აღქმა. სოკრატესთვის სილამაზე იყო სამყაროს მნიშვნელოვანი კატეგორია. პლატონის მიხედვით ადამიანი დაბადებამდე იმყოფება სილამაზის სფეროში და სუფთა აზრებში. აგრეთვე ფიქრობდა, რომ სილამაზის იდეა (ფორმა) სხვა დანარჩენ იდეებზე მაღლა დგას. არისტოტელემ დაინახა კავშირი სილამაზესა და სათნოებას შორის და ამტკიცებდა, რომ სათნოება მიმართულია სილამაზისკენ. რომანტიზმის პერიოდში ედმუნდ ბერკმა მიუთითა განსხვავებისაკენ სილამაზესა და მის კლასიკურ მნიშვნელობასთან, განდიდებასთან. სილამაზის პოსტმოდერნიზმის უარყოფის შემდეგ, როჯერ სკრუტონი და ფრედერიკ ტერნერი დაუბრუნდნენ სილამაზეს როგორც უმნიშვნელოვანეს ღირებულებას. ამერიკელმა ფილოსოფოსმა გაი სირსელომ შემოგვთავაზა სილამაზის ახალი თეორია როგორც დადასტურება სილამაზის სტატუსისა და მნიშვნელობისა ფილოსოფიის ადგილში. ელეინ სკარი აგრეთვე ამტკიცებს, რომ სილამაზე დაკავშირებულია სამართლიანობასთან. ფიზიკური სილამაზის გარდა საზოგადოებრივ კულტურაში ჩამოყალიბდა გაგება სულიერ სილამაზეზე. აღნიშნული კატეგორია მიესადაგება ყველა ადამიანს სქესისა და ასაკის განურჩევლად და განსაზღვრავს სიბრძნესთან მიმართებას, პატიოსნებას, სტაბილურობას, ადამიანის წესიერებას. ბავშვებისთვის, მოზარდებისთვის და ზოგადად ახალგაზრდა ადამიანებისთვის აღნიშნულ გაგებაში ჩართულია აგრეთვე ისეთი დახასიათება როგორიც არის უმანკოება, უბიწოება და სხვა. ზოგადად სიტყვახმარებაში სილამაზე არაერთმნიშვნელოვანია. მაგალითად, არსებობს სილამაზე, რომელიც მიმართულია ბუნების რომელიმე ობიექტის, ადამიანის (ხშირად ქალის) და სხვ. მიმართ. სილამაზეს აქვს საპიროსპირო გაგება სიმახინჯე — ადამიანის საკუთრება ან საგანია, რომლის გამომეტყველება არასასიამოვნოა და შედეგად შეფასების თვალსაზრისით საწინააღმდეგო. ესთეტიკა სილამაზის კონკურსი გლამური შეგიძლიათ იხილოთ მედიაფაილები თემაზე „სილამაზე“ ვიკისაწყობში. სილამაზე — სტატია ენციკლოპედია ბრიტანიკიდან (ინგლისური) სილამაზე – აღწერა (რუსული) ესთეტიკა – ვ. ბიჩკოვი (რუსული) ↑ Phaedrus ↑ Beauty: A Very Short Introduction (Very Short Introductions) ↑ Beauty: The Value of Values ↑ The Culture of Hope ↑ Rebirth of Value: Meditations on Beauty, Ecology, Religion, and Education ↑ A New Theory of Beauty. Princeton Essays on the Arts, 1. Princeton, NJ: Princeton University Press, 1975. ↑ Love and Beauty. Princeton, NJ: Princeton University Press, 1989. ↑ On Beauty and Being Just